《武溪深呈广帅蒋修撰》
宋代·郭祥正

滔滔武溪一何深，源源不断来从郴。流到泷头声百变，谁将玉笛传馀音。

潺潺泠泠兮可以冰人心，胡为其气兮能毒淫。汉兵卷甲未得渡，飞鸢跕跕堕且沈。

天乎此水力可任，蛮血安足腥吾镡。功名难成壮心耻，马革裹尸亦徒尔。

伏波一去已千年，古像萧萧篁竹里。风来尚作笛韵悲，宛转悠扬逐船尾。

如今天子治文明，柔远怀忆昌黎氏。始末缘何不相类，能言佛骨本无灵。

可惜咨嗟问泷吏，湘妃之碑尤近怪。颇学女巫专自媚，固当褒马聊黜韩。

湘妃之碑尤近怪，颇学女巫专自媚。固当褒马聊黜韩，补葺须令贤者备。

元戎喜遇蓬瀛仙，武溪探古传新篇。东君吁嘻龙蜃走，北斗挹酌河汉悬。

劝君莫倚陇笛之悲音些，劝君清歌兮投玉琴些。

琴声为出尧舜心，尧舜爱民无远迩。君不见薰风来自南些。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。